Superduoen berget Real Madrid
Først ved Cristiano Ronaldo som avsluttet et praktfullt angrep for gjestene. Daniel Carvajal rundet alt som var på høyrekanten før han fant storscoreren i feltet. Ronaldo stupheadet inn 1-0 til Real Madrid etter 67 minutter. Ronaldo hadde hele fem nettkjenninger da Real Madrid smadret Granada på søndag, men frem til superstjernens mål onsdag, hadde storlaget hatt en frustrerende aften på Rayo Vallecanos hjemmebane. Real Madrid var på mange måter nødt til å vinne for å henge med i gullkampen i La Liga. Barcelona, som vant 4-0 over Alméria tidligere onsdag, er fire poeng foran rivalene fra hovedstaden selv etter Real Madrids seier over Rayo Vallecano. James Rodríguez doblet for bortelaget da han hamret inn 2-0 seks minutter etter Ronaldos scoring.I Barcelona var det Lionel Messi og Luis Suárez som gjorde største del av jobben. Messi scoret etter 33 minutter. Suárez slo til ti minutter inn i 2.-omgangen foran snaut 75.000 tilskuere på Camp Nou. Marc Bartra la på til 3-0 et kvarter før slutt, før Suárez scoret sitt andre på overtid. Almería er inne i en desperat kamp for å overleve i divisjonen. Ingen ventet at de skulle få med seg noe mot Barcelona. Den gamle storklubben Deportivo La Coruna (seriemester i 2000) spilte 1-1 hjemme mot tabelljumbo Cordoba. Deportivo ligger så vidt over nedrykksstreken. Onsdagens La Liga-resultater: Granada – Celta 1-1 (1-0) Mål: 1-0 Robert Ibanez (3), 1-1 Theo Bongonda (90). 14.000 tilskuere. Rødt kort: Jeison Murillo, Granada (42). Rayo Vallecano – Real Madrid 0-2 (0-0) Mål: 0-1 Cristiano Ronaldo (68), 0-2 James Rodriguez (74). 13.009 tilskuere. Barcelona – Almería 4-0 (1-0) Mål: 1-0 Lionel Messi (33), 2-0 Luis Suarez (55), 3-0 Marc Bartra (75), 4-0 Suarez 90). 73.837 tilskuere Deportivo La Coruña – Córdoba 1-1 (0-0) Mål: 0-1 Florin Andone (55), 1-1 Andone (selvmål, 87). 14.000 tilskuere Rødt kort: Luisinho, Deportivo (69).
(Rayo Vallecano - Real Madrid 0-2) Det så ut til å bli en dårlig Real Madrid-kveld, men to glimt av stjernemagi var alt «Galácticos» trengte.